 Subeer wuxu gacanta ku hayaa silsilalad dahab ah oo uu magaciisu dusha kaga xardhan yahay, ka dibna markii ay Salma isla soo taagtay ayuu guddoonsiiyey, wuxuna ku tiraabay ereyo dardaaran ah oo uu kaga hadlayo silsilada dahabka ah, taas oo uu yidhi: Salmaay walaal waxaan kugula dardaarmayaa inaad silsiladaa mar walba qoorta ku sidato, si aad markasta oo aad silsilada oo qoorta kuu sudhan eegtoba ii xusuusato oo aynaan u kala duugoobin. 